# Peliohjeet

## 1. Pelin käynnistäminen

Kun käynnistät pelin, eteesi tulee tämännäköinen ikkuna:

### 1.1. Pelaajatyypi

Pelaajan tyyppi viittaa yksinkertaisesti siihen, mikäli kyseessä oleva pelaaja on lihaa-ja-verta-tyypinen, vai tekoäly. Alussa tietokone-optiota ei voi valita, koska ensimmäisen pelaajan täytyy aina olla ihminen, mutta tämän jälkeen valinta on vapaa. Kun valitsee tietokonepelaajan, niin melkein kaikki muut vaihtoehdot häviävät, koska tietokone valitsee itse nämä asiat.

Pelaajan nimen kirjoittaminen on vapaaehtoista, mutta sattaa olla mukavampaa pelata Eskona ja Jormana kuin Pelaaja 1:nä ja 2:na. Tietokonepelaajat ovat aina tyyppiä Pelaaja N, joten niitä on turha yrittää nimetä.

### 1.2. Aloituspiste

Pelaaja voi aloittaa kahdesta eri paikasta, Tangierista ja Cairosta. Ensimmäinen sijaitsee kartan luoteisosassa, jälkimmäinen koillisessa. Kumman valitsee, ei paljoa vaikuta pelin kulkuun (ei ainakaan statistisesti katsottuna).

### 1.3. Säännöt

Voit valita haluatko käyttää alkuperäisiä vai uusia sääntöjä. Ainoa ero niiden välillä on, että uudet säännöt sallivat rajatun merenkulun myös pelaajille joilla ei ole rahaa. Koska kaikki pelaajat noudattavat samoja sääntöjä tämä vaihtoehto häviää heti kun ensimmäinen pelaaja lisätään.

### 1.4. Pelinappula

Oho. Hienoja värejä. Valiste lempparisi. Tämä valinta ei vaikuta pelin kulkuun millään tavalla.

### 1.5. Painikkeet

Kun olet tyytyväinen kaikiin yllä oleviin vaihtoehtoihin, ja haluat lisätä tämän pelaajan peliin, klikkaa "Lisää pelaaja" painiketta. Pelaaja lisätään silloin peliin kyseisillä asetuksilla, ja voit ruveta säätämään seuraavan pelaajan asetuksia. Kun klikkaat tätä painiketta niin se pelinappula minkä valitsit sille pelaajalle häviää valinnoista, koska selkeyden takia kahdella eri pelaajalla ei voi olla samanväristä nappulaa.

Kun olet lisännyt kaikki haluamasi pelaajat, niin klikkaa "Aloita peli" nappulaa. Tätä nappulaa ei voi painaa ennen kuin peliin on lisätty vähintään 2 pelaajaa. Kun pelaajien määrä on maksimissaan (5) niin kaikki muu paitsi tämä nappula harmaantuu pois.

## 2. Pelin pelaaminen

Kun peli alkaa pelaajille esitetään ikkuna joka sisältää pelilaudan vasemmalla, sekä statistiikkaa ja kontrolleja oikealla.

### 2.1. Kartta

Kartta näyttää missä kukin pelaaja sijaitsee, missä avaamattomat pelimerkit ovat, ja tietenkin reitit joita pitkin pelaajat voivat siirtyä. Kartta alkaa zoomitasolla 100%, mutta tämän voi muuttaa liukuria vetämällä. Jos kartta menee niin isoksi ettei mahdu ruudulle,niin reunoille ilmestyy vierityspalkkeja joiden avulla pelaajat pääsevät näkemään koko karttaa.

### 2.2. Statusikkunat

Oikean käden paneelilla jokaisella pelaajalla on oma statusikkunansa, joka sisältää pelaajan nimen, pelinappulan, ja rahatilanteen. Ikkunaan päivitetään myös pelimerkkejä, sitä mukaa kun pelaaja niitä kääntää, niin että on helppo nähdä kuka on saanut mitäkin, ja kuinka monta mitäkin laatua olevaa pelimerkkiä on vielä laudalla. Statusikkuna paljastaa myös kenen pelaajan vuoro on menossa kehystämällä tämän ikkuna punaisella. Pelaajat ilmestyvät siinä järjestyksessä joka tietokone on arponut siten että, vuoro annetaan ensin ylimmälle pelaajalle, sitten toiseksi ylimmäälle jne. Kun kaikki pelaajat ovat pelanneet vuoronsa läpi, seuraava kierros alkaa taas ylhäältä.

### 2.3. Tapahtumaikkuna

Tapahtumaikkunassa näytetään pelin aikana sattuneita tapahtumia. Tyypillisiä näytettäviä tapahtumia ovat nopanheitot ja pelimerkkien kääntämiset. Juuri ikkunan alapuolella on kenttä johon ilmestyy tapahtumaan liittyvä kommentti. Useimmiten kommentti vain vahvistaa ikkunan viestiä, mutta välillä siihen ilmestyy myös tietoa jota ei suoraan ikkunasta näy (esim. jos pelaaja joutuu merirosvojen vangiksi).

### 2.4. Kontrollit

Kontrollinäppäimet ovat melko hyvin itseään selittäviä. Kun pelaaja tahtoo liikkua maareittiä pitkin, hänen tarvitsee vain heittää noppa. Tämän jälkeen tietokone laskee automaattisesti kaikki ne paikat johon silmäluku antaa oikeuden siirtää, ja rengastaa nämä paikat punaisella. Pelaaja saa sitten klikata hiirellä siihen punaiseen ympyrään johon haluaa siirtyä.

Mikäli pelaaja haluaa kääntää pelimerkin noppaa heittämällä, hänen tulee ensin varmistua siitä että "Heitä pelimerkkiä varten"-optio on valittu. Sitten hän voi heittää noppaa, ja mikäli saa 4:n tai suuremman, niin merkki käännetään.

Jos pelaaja päätyy siirtonsa seurauksena pelimerkin päälle, hänelle tarjotaan mahdollisuus ostaa pelimerkki, mikäli hänellä on siihen varaa. Tätä kauppaa voi sinetöidä klikkaamalla vastaavaa näppäintä.

Jos pelaaja haluaa matkustaa laivalla tai lentokoneella hänen täytyy klikata vastaavaa näppäintä, ja sitten valita ponnahdusvalikosta päämääränsä. Lentokoneella matkustaessa hänet siirretään välittömästi päämääräänsä, kun kyse on laivasta hänen täytyy myös heittää noppa, ja sen jälkeen siirtää sinne minne noppa määrää. Molemmissa tapauksissa lipun hinta vähennetään automaattisesti pelaajan kassasta.

Kun pelaaja on suorittanut jonkun toiminnon, eikä enää voi tai halua tehdä mitään, hän voi luovuttaa vuoronsa seuraavalle pelaajalle klikkaamalla "Lopeta vuoro"-näppäintä.

## 3. Uuden pelin aloittaminen

Kun peli on lopussa ilmestyy zoomipalkin molemmille puolille näppäimet jotka sallivat pelaajan joko lopettaa peli, tai aloittaa uusi. Oletuksena "Samat pelaajat"-täppä on valittu, ja tämä tarkoittaa uuden pelin aloittaminen samoilla pelaajilla kuin juuri päättyneessä pelissä. Pelaajien järjestys sekoitetaan uudelleen, samoin pelimerkit, mutta muuten peli on sama. (Myös pelaajien aloituspaikat ovat samat.) Mikäli pelaajat haluavat muuttaa asetusta he voivat poistaa täpän, ja sitten aloittaa utta peliä, jolloin saavat eteensä samanlaisen asetusvalikon kuin peliä käynnistäessä.

## 4. Strateegisiä vihjeitä

Afrikan tähti on ilmiselvästi peli jossa tuurilla on suuri merkitys. Tämä ei kuitenkaan tarkoita että strategian käyttäminen olisi mahdotonta. Tässä on muutama vihje joka voi parantaa voittamisen mahdollisuudet.

- Koska kaikilla merkeillä on yhtä suuri todennäköisyys olla Afrikan tähti, niin pelaajalla joka kerää eniten merkkejä on suurin todennäköisyys löytää se. Tästä syystä kannattaa suunnitella eteenpäin. Lähin pelimerkki ei aina ole paras mahdollinen. Kannattaa myös yrittää arvioida mitä muut tulevat tekemään.
- Mikäli mahdollista, mene paikkoihin missä on paljon merkkejä, ja vähän vastapelaajia. Väkijoukossa joudut pahasti alakynteen jos satut nostamaan rosvon, koska rahaton pelaaja joutuu odottamaan vähintään yhden vuoron kääntääkseen merkkiä, ja pelaaja jolla on rahaa ei tarvitse.
- Yllämainittu huomioon ottaen, on yleensä viisasta valita lähtökohta missä on vähemmän tungosta.
- Voittaja os se joka palaa tähden kanssa, ei se jolla on eniten rahaa - raha on siis tarkoitettu käytettäväksi. Vaikka ei tietenkään ole hyvä asia olla täysin vailla rahaa, niin suurilla summilla (£1000 ja enemmän) pihtaaminen vaan lisää katkeruutta kun rosvo anastaa ne. Tämä raha tulisi sen sijan käyttää hyville apajille lentämiseen, mistä saa nopeasti paljon merkkejä.
- Taas yllä mainittu silmällä pitäen - jos pystyt ostamaan merkin, tee se. Yksi harvoja tilanteita missä säästäväisyys saattaa kannattaa on jos on saarella vaivaiset £100 taskussa.
- Tee se mihin pystyt, älä sitä mihin et pysty. Jos peli ei ole mennyt hyvin, rahat on lopussa, ja useat muut ryntäävät etelässä jäljellä olevien merkkien perään, niin saattaa olla hyvä idea lähteä sen yksinäisen Saharaan jätetyn merkin perään. Jos käy tuuri, se saattaa olla tähti. Tai jos joku muu löytää tähden, se voi olla hevosenkenkä, ja sinä olet lähellä maalia kun muut ovat kaukana.